Кризни штаб за сузбијање заразне болести COVID – 19 на 20. седници одржаној 24. априла 2020. године, донео је

**ЗАКЉУЧАК**

1. Препоручује се свим привредним субјектима, а нарочито привредним субјектима који обављају производну делатност, да раде, односно да наставе рад пуним капацитетом, уз поштовање превентивних мерa које се односе на спречавање ширења заразне болести COVID-19 изазване вирусом SARS-CoV-2, којима се осигурава безбедност запослених и безбедност корисника услуга.
2. Превентивне мере из тачке 1. овог закључка подразумевају организацију посла, радних активности и радног простора на тај начин да се осигура безбедност запослених и корисника услуга, купаца, и других лица која улазе у пословне просторије, међу које мере спадају:
* физички размак међу запосленима (тзв. физичка дистанца), односно организација радних активности и радног простора на начин да се избегне директан контак између лица када год то природа посла дозвољава,
* обавезна дезинфекција просторија, подова, мобилијара, машина, алата и уређаја за рад после пружене услуге сваком појединачном кориснику, као и обавезно постављање дезо баријера (дезинфекционим средством - хлорним препаратима, препаратима на бази алкохола са минимално 70% алкохола или другим дезинфекционим средством)
* обавезна замена коришћене папирне, пластичне или платнене галантерије,
* обавезно коришћење личних заштитних средстава тј. маски и рукавица,
* обавезна дезинфекција ногу и руку свих лица која улазе у пословни простор,
* често проветравање свих просторија,
* редовна дезинфекција свих заједничких и хигијенских просторија,
* у случају сумње да неко лице има симптоме заразне болести COVID-19, (повишена температура и један од знакова и симптома - кашаљ, краткоћа даха и отежано дисање) одговорно лице привредног субјекта дужно је да, без одлагања удаљи то лице из радних просторија, са препоруком да се одмах јави надлежном дому здравља

- COVID амбуланти,

* све друге мере које се могу спровести, а да се не ремети процес рада, одн. производње, уз обезбеђивање безбедности свих лица.
1. Институт за јавно здравље Србије ће о овом закључку без одлагања обавесити све институте односно заводe за јавно здравље јединица локалне самоуправе и управних округа, као и све друге учеснике у систему јавног здравља.
2. Министарство за државну управу и локалну самоуправу ће о овом закључку без одлагања обавестити све јединице локалне самоуправе и кризне штабове јединица локалне самоуправе.

08 Број: 53-3387/2020-1

У Београду, 24. април 2020. године

КРИЗНИ ШТАБ

ЗА СУЗБИЈАЊЕ ЗАРАЗНЕ БОЛЕСТИ COVID-19

КООПРЕДСЕДАВАЈУЋИ

ЗА ТАЧНОСТ ОТПРАВКА: ГЕНЕРАЛНИ СЕКРЕТАРИЈАТ ВЛАДЕ

Ана Брнабић, с.р. ПРЕДСЕДНИК ВЛАДЕ